*Par iepirkumu procedūras “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope” (ID Nr. RS 2024/70) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi elektroniskā pasta vēstuli ar lūgumu sniegt atbildes uz jautājumu par atklāta konkursa “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope” (ID Nr. RS 2024/70) (turpmāk Atklāts konkurss) nolikuma prasībām.

**Jautājums:**

Vēlamies precizēt iepirkuma “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope” (identifikācijas Nr. RS/2024/70) tehniskās specifikācijas prasību Nr. 9.2 iepirkuma 11., 12., 13., 15. un 16. daļās, un lūdzam sniegt skaidrojumu, vai 9.2 punktā minētās remontu izmaksas garantijas laikā ir domātas kā garantijas remonta izmaksas, ja tādas tiek konstatētas transportlīdzeklim rūpnīcas garantijas laikā, ievērojot ražotāja noteikto procedūru garantijas gadījumu konstatēšanai?

 11.daļa

|  |  |
| --- | --- |
| 9.2 | Tehnisko apkopju un remonta izmaksas transportlīdzekļa garantijas laikā jāiekļauj cenā |

12.daļa

|  |  |
| --- | --- |
| 9.2 | Tehnisko apkopju un remonta izmaksas transportlīdzekļa garantijas laikā jāiekļauj cenā |

13.daļa

|  |  |
| --- | --- |
| 9.2 | Tehnisko apkopju un remonta izmaksas transportlīdzekļa garantijas laikā jāiekļauj cenā |

15.daļa

|  |  |
| --- | --- |
| 9.2 | Tehnisko apkopju un remonta izmaksas transportlīdzekļa garantijas laikā jāiekļauj cenā |

16.daļa

|  |  |
| --- | --- |
| 9.2 | Tehnisko apkopju un remonta izmaksas transportlīdzekļa garantijas laikā jāiekļauj cenā |

**Atbilde:**

Pasūtītājs paskaidro, ka Pretendentam attiecībā uz Atklāta konkursa 10. – 17.daļu Tehnisko apkopju un garantijas remonta izmaksas ir jāiekļauj cenā, kuru norāda atbilstoši 4.2.pielikumam “FINANŠU PIEDĀVĀJUMS”. Attiecībā uz tehniskajām apkopēm visā nomas / atliktā maksājuma periodā, Pretendents 4.2.pielikuma “FINANŠU PIEDĀVĀJUMS” 8.pozīcijā norāda plānoto apkopju kopējās izmaksas 60 mēnešos par visiem attiecīgās iepirkuma priekšmeta daļas transportlīdzekļiem kopā un saskaņā ar Nolikuma 18. un 19.punktu pievieno plānoto apkopju kopējo izmaksu aprēķinu piedāvātajiem transportlīdzekļu modeļiem. Garantijas remontdarbiem, ja tādi būs nepieciešami, lai nodrošinātu garantijas saistību izpildi, jābūt ietvertiem transportlīdzekļa cenā.

Iepirkumu komisijas priekšsēdētāja K. Meiberga